Document ID: /roh_data/filtered/fineweb-2-filterrobots_roh.jsonl.gz/18433

Il coronavirus n'enconuscha nagin pardun – er betg dal patriotissem. Il virus impedescha tut las occurrenzas che collian las Svizras ed ils Svizzers, tut las occurrenzas che fan vegnir la glieud superbi e losch da la naziun. Er las festas naziunalas n'han en blers lieus betg lieu. E sin l'idea da far bals da mascras n'è nagin vegnì.
Bleras persunas vegnan ad esser tristas, ch'els na pon betg far affars cun cervelas memia charas sin plazza dal vitg, u ch'els na pon quest onn betg celebrar da cuminanza lur luschezza dal pajais. Intgins vegnan dentant er ad avair plaschair: numnadamain quels, che stuessan tegnair in pled durant la festa.
Stimada glieud: Nus vivain en temps spezials, ma nus Svizzers essan super, e la Svizra è bella. Restai modests e pajai impostas! Viva la Svizra.
Per quels che vulan tuttina tadlar ina sort pled (pli u main serius):